
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes "Skaidas" un "Baļķēni" Launkalnes pagastā, Smiltenes novadā atsavināšanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 4. punkts un piektā daļa, Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa, 5. panta pirmā daļa un 9. panta pirmā daļa
1.2. Mērķis
Mērķa apraksts
Ministru kabineta rīkojuma projekts "Par valsts meža zemes "Skaidas" un "Baļķēni" Launkalnes pagastā, Smiltenes novadā atsavināšanu" (turpmāk – Rīkojuma projekts) sagatavots, lai, ievērojot Meža likumā un Atsavināšanas likumā ietverto tiesisko regulējumu, nekustamos īpašumus "Skaidas" un "Baļķēni" Launkalnes pagastā, Smiltenes novadā nodotu atsavināšanai un atļautu valsts akciju sabiedrībai "Valsts nekustamie īpašumi" (turpmāk – VNĪ) tos pārdot par brīvu cenu. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projekts paredz atļaut VNĪ pārdot nekustamos īpašumus Launkalnes pagastā, Smiltenes novadā – nekustamo īpašumu "Skaidas" (nekustamā īpašuma kadastra numurs 9470 003 0484) – zemes vienību (zemes vienības kadastra apzīmējums 9470 003 0481) 5,24 ha platībā, kurš ierakstīts zemesgrāmatā uz valsts vārda Zemkopības ministrijas personā Launkalnes pagasta zemesgrāmatas nodalījumā Nr. 100000714696 (turpmāk – nekustamais īpašums "Skaidas"), un nekustamo īpašumu "Baļķēni" (nekustamā īpašuma kadastra numurs 9470 003 0417) – zemes vienību (zemes vienības kadastra apzīmējums 9470 003 0417) 6 ha platībā, kurš ierakstīts zemesgrāmatā uz valsts vārda Zemkopības ministrijas personā Launkalnes pagasta zemesgrāmatas nodalījumā Nr. 100000066299 (turpmāk – nekustamais īpašums "Baļķēni").
Saskaņā ar zemesgrāmatas datiem un Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma "Skaidas" sastāvā ietilpst zemes vienība 5,24 ha platībā (zemes vienības kadastra apzīmējums 9470 003 0481). Tās lietošanas mērķis ir 1001 – rūpnieciskās ražošanas uzņēmumu apbūve – 5,24 ha, un tās kadastrālā vērtība pēc stāvokļa 2023. gada 11. jūlijā ir noteikta 15 248 euro apmērā. Zemes vienības platības sadalījums pa lietošanas veidiem: mežu platība 5,2200 ha, ūdens objektu zeme 0,0200 ha.
NĪVKIS nekustamajam īpašumam "Skaidas" noteikti šādi apgrūtinājumi:
1) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,4000 ha;
2) ekspluatācijas aizsargjoslas teritorija gar elektrisko tīklu kabeļu līniju, ja tā šķērso meža teritoriju – 0,0100 ha. 
Saskaņā ar Smiltenes novada domes 2019. gada 27. decembra saistošajiem noteikumiem Nr. 19/19 "Smiltenes novada teritorijas plānojuma grafiskā daļa un teritorijas izmantošanas un apbūves noteikumi" (turpmāk – TIAN) grafiskās daļas funkcionālā zonējuma karti nekustamais īpašums "Skaidas" atrodas Rūpnieciskās apbūves teritorijā (R1). Atbilstoši TIAN Rūpnieciskās apbūves teritorija (R1) ir funkcionālā zona, ko nosaka, lai nodrošinātu smagās rūpniecības un pirmapstrādes uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru.
Teritorijas galvenie izmantošanas veidi:
● vieglās rūpniecības uzņēmumu apbūve;
● smagās rūpniecības un pirmapstrādes uzņēmumu apbūve;
● lauksaimnieciskās ražošanas uzņēmumu apbūve;
● atkritumu apsaimniekošanas un pārstrādes uzņēmumu apbūve;
● inženiertehniskā infrastruktūra;
● transporta lineārā infrastruktūra;
● transporta apkalpojošā infrastruktūra;
● noliktavu apbūve;
● energoapgādes uzņēmumu apbūve.
Teritorijas papildizmantošanas veidi:
● biroju ēku apbūve;
● tirdzniecības un (vai) pakalpojumu objektu apbūve;
● aizsardzības un drošības iestāžu apbūve.
Nekustamais īpašums "Skaidas" izveidots, atdalot zemes vienības daļu no nekustamā īpašuma "Valsts mežs 9470 003 0402" (kadastra numurs 9470 003 0402) sastāvā esošās zemes vienības ar kadastra apzīmējumu 9470 003 0395 Launkalnes pagastā, Smiltenes novadā, kurš ierakstīts zemesgrāmatā uz valsts vārda Zemkopības ministrijas personā un ir valsts meža zeme Meža likuma 44. panta pirmās daļas izpratnē.
Saskaņā ar zemesgrāmatas datiem un NĪVKIS datiem nekustamā īpašuma "Baļķēni" sastāvā ietilpst zemes vienība 6 ha platībā (zemes vienības kadastra apzīmējums 9470 003 0417). Tās lietošanas mērķis ir 1001 – rūpnieciskās ražošanas uzņēmumu apbūve – 6 ha, un tās kadastrālā vērtība pēc stāvokļa 2023. gada 1. janvārī ir noteikta 16 878 euro apmērā. Zemes vienības platības sadalījums pa lietošanas veidiem: zemes zem ēkām platība 0,55 ha, zemes zem ceļiem platība 0,18 ha, pārējās zemes platība 5,27 ha. Nekustamais īpašums "Baļķēni" reģistrēts zemesgrāmatā saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta pirmo daļu un 8. panta ceturto daļu. Īpašuma piederību valstij apliecina Latvijas valsts vēstures arhīva 2008. gada 13. novembra izziņa Nr. 5-JP-6769/25 par zemesgabalu Valkas apriņķa Smiltenes pagastā (Launkalnes pagasts izveidots 1968. gadā) vēsturisko piederību Meža departamentam 1939. gadā. Tādējādi tā ir valsts meža zeme Meža likuma 44. panta pirmās daļas izpratnē.
Nekustamajam īpašumam "Baļķēni" atzīmju veidā zemesgrāmatā reģistrēti apgrūtinājumi:
1) nostiprināta nomas tiesība līdz 2027. gada 31. decembrim uz zemes vienības daļu ar kadastra apzīmējumu 9470 003 0417 8002, nomnieks SIA "SMILTENE IMPEX", reģistrācijas numurs 50003223121 (turpmāk – SIA "Smiltene Impex");
2) apbūves tiesība uz zemes vienības daļu ar kadastra apzīmējumu 9470 003 0417 8001, termiņš no 2019. gada 1. augusta līdz 2049. gada 31. jūlijam, apbūves tiesīgais SIA "Smiltene Impex", un apbūves tiesībai atvērts Launkalnes pagasta zemesgrāmatas nodalījums Nr. 100000066299-AT001. 
NĪVKIS nekustamajam īpašumam "Baļķēni" noteikti šādi apgrūtinājumi:
1) ekspluatācijas aizsargjoslas teritorija gar elektrisko tīklu kabeļu līniju – 0,02 ha;
2) ekspluatācijas aizsargjoslas teritorija gar elektrisko tīklu kabeļu līniju – 0,00 ha;
3) zemes īpašniekam nepiederoša būve vai būves daļa – 0,01 ha;
4) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,32 ha.
Uz zemes vienības ar kadastra apzīmējumu 9470 003 0417 atrodas būves – zāģmateriālu šķirošanas cehs (būves kadastra apzīmējums 9470 003 0417 002), sargu-caurlaides ēka (būves kadastra apzīmējums 9470 003 0417 003), kuru īpašniece ir SIA "Smiltene Impex", kā arī autosvari ar 60 tonnu lielu celtspēju (būves kadastra apzīmējums 9470 003 0417 001), kuri atrodas SIA "Smiltene Impex" tiesiskajā valdījumā. 
2002. gada 25. oktobrī starp akciju sabiedrību "Latvijas valsts meži" (turpmāk – LVM) un SIA "Smiltene Impex" tika noslēgts zemes nomas līgums Nr. 48 uz laiku līdz 2027. gada 31. decembrim ar mērķi – rūpnieciskās ražošanas uzņēmumu apbūve. 

2019. gada 1. augustā LVM noslēdza apbūves tiesības līgumu Nr. 5-7.1_0067_260_19_173 (turpmāk – apbūves tiesības līgums) ar SIA "Smiltene Impex". Saskaņā ar to SIA "Smiltene Impex" piešķirtas apbūves tiesības zemes vienības daļai ar kadastra apzīmējumu 9470 003 0417 8001 0,6 ha platībā, kura atrodas nekustamā īpašuma "Baļķēni" sastāvā esošajā zemes vienībā (zemes vienības kadastra apzīmējums 9470 003 0417). Apbūves tiesības līguma mērķis – rūpnieciskās ražošanas uzņēmumu apbūve, un noslēgtā apbūves tiesības līguma termiņš – līdz 2049. gada 31. jūlijam. Ar 2019. gada 26. jūnija papildvienošanos pie zemes nomas līguma Nr. 48, ar kuru līgums izteikts jaunā redakcijā, nekustamā īpašuma "Baļķēni" daļa 0,6 ha platībā, par kuru noslēgts apbūves tiesības līgums, izslēgta no zemes nomas līguma platībām, līdz ar to nomas lietošanā saskaņā ar zemes nomas līgumu Nr. 48 nodota zemes vienības ar kadastra apzīmējumu 9470 003 0417 daļa 5,4 ha platībā (zemes vienības daļas kadastra apzīmējums 9470 003 0417 8002). Abi minētie līgumi ierakstīti Launkalnes pagasta zemesgrāmatas nodalījumā Nr. 100000066299.

Meža likuma 44. panta ceturtās daļas 4. punkts noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme (funkcionālā platībā) nepieciešama Latvijas Republikā reģistrētai kapitālsabiedrībai, lai paplašinātu tās īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves), un attiecīgais kapitālsabiedrības zemes īpašums robežojas ar valsts meža zemi, kā arī ja īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves) atrodas uz valsts meža zemes.
Grozījumi Meža likumā, kas stājās spēkā 2021. gada 19. maijā, paplašina valsts meža zemes atsavināšanas iespējas, nosakot kritērijus, kurus piemērojot var atsavināt valsts meža zemi.
Grozījumu mērķis, paplašinot Meža likuma 44. panta ceturtajā daļā noteikto subjektu loku, kuri ir tiesīgi ierosināt valsts meža zemes atsavināšanu, bija vērsts uz valsts meža zemes atsavināšanu tikai tām kapitālsabiedrībām, kurām funkcionāli nepieciešama papildu teritorija, lai paplašinātu kapitālsabiedrības īpašumā esošās rūpnieciskās ražošanas būves vai kompleksās būves, vienlaikus paredzot izņēmumu attiecībā uz ieguves rūpniecības vai iežieguves būvēm.
Atbilstoši grozījumu Meža likumā anotācijā minētajam to, vai uzņēmuma paplašināšanai nav citas alternatīvas kā tikai paplašināšanās uz valsts meža zemes, vērtē un attiecīgu lēmumu pieņem tā publiskā persona, uz kuras vārda valsts meža zeme ir ierakstīta zemesgrāmatā. Turklāt kapitālsabiedrībai, ierosinot valsts meža zemes atsavināšanu, ar ģenerālplānu (uz derīga topogrāfiskā plāna pamatnes izstrādāta projektējamās teritorijas vispārīgā plāna būvprojekta sastāvā ar būvju, labiekārtojuma elementu un inženiertīklu piesaisti zemes gabalam) ir jāpamato atsavināmās platības funkcionālā nepieciešamība.
Vienlaikus Meža likuma 44. panta piektā daļa paredz, ka šā panta ceturtās daļas 4. punktā minētā zeme atsavināma Atsavināšanas likumā noteiktajā kārtībā. Atsavinot zemi šā panta ceturtās daļas 4. punktā minētajām personām, piemērojama Atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Atsavināšanas likuma 4. panta ceturtajā daļā minētajām personām. Saskaņā ar Civillikuma 2168. pantu nomas līgums izbeidzas pats no sevis arī pirms termiņa notecējuma, kad tiesības sakrīt, t. i., kad nomnieks iegūst iznomāto lietu īpašumā. Saskaņā ar Civillikuma 1129.7 pantu pirms zemesgrāmatās reģistrētā apbūves tiesības termiņa notecējuma apbūves tiesība izbeidzas ar
1) tiesību sakritumu vienā personā;
2) tiesas spriedumu;
3) savstarpēju vienošanos.

2021. gada 19. maijā SIA "Smiltene Impex" ar vēstuli Nr. D/09 iesniedza ierosinājumu ar lūgumu atsavināt nekustamo īpašumu "Baļķēni" un tam blakus esošo zemes vienības ar kadastra apzīmējumu 9470 003 0395 daļu aptuveni 5,5 ha platībā (turpmāk – atsavināšanas ierosinājums). SIA "Smiltene Impex" atsavināšanas ierosinājumā paskaidro, ka uzņēmumam piederošā teritorija jau ir apbūvēta un tās tālāko attīstību ierobežo zemes platības trūkums, jo bez tās nav iespējamas jaunas investīcijas tehnoloģiju projektos, jaunu darbavietu radīšana un uzņēmuma konkurētspējas nodrošināšana progresējošo nozares dalībnieku Latvijā un spēcīgo citu valstu kokapstrādes rūpniecību ēnā. Atsavināšanai ierosinātajā teritorijā tiek plānots izbūvēt jaunus koksnes tālākās pārstrādes cehus, gatavās produkcijas noliktavas, ceļu un laukumu tīklu, kā arī attīstīt jaunas tehnoloģijas koksnes beramo produktu pārstrādei.

Saskaņā ar Uzņēmumu reģistra datubāzē pieejamo informāciju SIA "Smiltene Impex" ir Latvijā reģistrēta kapitālsabiedrība, kas Uzņēmumu reģistra Komercreģistrā ir reģistrēta 1994. gada 20. oktobrī.
SIA "Smiltene Impex" piederošais nekustamais īpašums "Silvas kokzāģētava" (nekustamā īpašuma kadastra numurs 9470 003 0196) Launkalnes pagastā, Smiltenes novadā, uz kura atrodas kokapstrādes ražotne, austrumu pusē robežojas ar nekustamo īpašumu "Baļķēni". SIA "Smiltene Impex" ražotne izvietota arī uz blakus esošā SIA "Smiltene Impex" piederošā nekustamā īpašuma "Silvas kokzāģētava 2" (nekustamā īpašuma kadastra numurs 9470 003 0423) Launkalnes pagastā, Smiltenes novadā. Ražotnes kopējā platība ir 4,2 ha. Ražotnes rietumu un dienvidu pusē atrodas LVM pārvaldīšanā esošās valsts zemes vienības ar kadastra apzīmējumiem 9470 003 0363 un 9470 003 0197, kurās ir izvietota LVM Smiltenes kokaudzētava, un ziemeļu pusē ražotne robežojas ar Smiltenes novada pašvaldības īpašumā esošo ceļu "Ceļš Jaunpriedaines–Spicieri" (nekustamā īpašuma kadastra numurs 9470 003 0397), tāpēc minētajos virzienos attīstīt uzņēmuma ražotni nav iespējams.
Atsavināšanai nododamās valsts meža zemes funkcionālā nepieciešamība ir pamatota ar ģenerālplānu, kas izstrādāts uz derīga topogrāfiskā plāna pamatnes, un tajā ir attēlotas esošās un plānotās būves, labiekārtojuma elementi un inženiertīklu piesaistes, tostarp piekļuves risinājumi. 
Izvērtējot savā rīcībā esošo informāciju, atsavināšanas ierosinājumu un iesniegtos dokumentus, LVM sniegto izvērtējumu un ievērojot to, ka SIA "Smiltene Impex" attīstība iespējama vienīgi atsavināšanas ierosinājumā norādītajās valsts meža zemes platībās, kā arī Meža likuma 44. pantā un Atsavināšanas likuma 4. pantā minēto, Zemkopības ministrijas ieskatā gan ierosinātājs, gan atsavināšanas ierosinājums atbilst Meža likuma 44. panta ceturtās daļas 4. punkta nosacījumiem.
Problēmas un risinājumi
Problēmas apraksts
Skatīt sadaļā "Pašreizējā situācija".
Risinājuma apraksts
Meža likuma 44. panta ceturtās daļas 4. punkts noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, ja valsts meža zeme (funkcionālā platībā) nepieciešama Latvijas Republikā reģistrētai kapitālsabiedrībai, lai paplašinātu tās īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves), un attiecīgais kapitālsabiedrības zemes īpašums robežojas ar valsts meža zemi, kā arī ja īpašumā esošās rūpnieciskās ražošanas būves vai kompleksās būves rūpnieciskajai ražošanai (izņemot ieguves rūpniecības vai iežieguves būves) atrodas uz valsts meža zemes.
Saskaņā ar Atsavināšanas likuma 9. panta pirmo daļu valsts nekustamo īpašumu atsavināšanu organizē VNĪ.
Sagatavotais rīkojuma projekts paredz nodot atsavināšanai nekustamo īpašumu "Skaidas" un nekustamo īpašumu "Baļķēni" un atļaut VNĪ pārdot minētos nekustamos īpašumus par brīvu cenu saskaņā ar Meža likuma 44. panta ceturtās daļas 4. punktu un piekto daļu.
Uz SIA "Smiltene Impex" nav attiecināma Atsavināšanas likuma 14. panta pirmā daļa, jo šajā gadījumā, lai valsts meža zemes atsavināšanas ierosinātājs varētu atsavināt valsts meža zemi saskaņā ar Meža likuma 44. panta ceturtās daļas 4. punktu, ir jāizpildās konkrētiem kritērijiem un tikai tad valsts meža zemi var atsavināt Atsavināšanas likumā noteiktajā kārtībā, to pārdodot par brīvu cenu.
Meža likuma 44. panta piektajā daļā ir tieši noteikts, ka, atsavinot zemi šā panta ceturtās daļas 4. punktā minētajām personām, piemērojama Atsavināšanas likumā noteiktā kārtība nekustamo īpašumu pārdošanai par brīvu cenu, kādā pārdodami nekustamie īpašumi Atsavināšanas likuma 4. panta ceturtajā daļā minētajām personām.
Atbilstoši Atsavināšanas likuma 37. panta pirmās daļas 4. punktam pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.
Rīkojuma projekts paredz nekustamo īpašumu valdītājai Zemkopības ministrijai uzdevumu nodot pircējam valsts nekustamos īpašumus 30 dienu laikā no pirkuma līgumu noslēgšanas dienas, sagatavojot attiecīgus nodošanas un pieņemšanas aktus. Trīsdesmit dienu termiņš dokumentu nodošanai nekustamo īpašumu pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos samērīgi ar nekustamā īpašuma pārdevēja pienākumiem.
Nekustamajiem īpašumiem ir noteikti vairāki apgrūtinājumi, tostarp aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi SIA "Smiltene Impex" kā nekustamo īpašumu īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 12. punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks izpildīts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Meža likuma 44. panta ceturtās daļas 4. punktā noteiktais ir attiecināms uz kapitālsabiedrību SIA "Smiltene Impex".
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildu līdzekļi no valsts vai pašvaldību budžeta. VNĪ saskaņā ar Atsavināšanas likuma 47. pantu un Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 37. punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.
Ja nekustamais īpašums tiks atsavināts 2024. gadā, tad atsavināšanā iegūtie līdzekļi pēc atsavināšanas izdevumu atskaitīšanas saskaņā ar likuma "Par valsts budžetu 2024. gadam un budžeta ietvaru 2024., 2025. un 2026. gadam" 55. pantu izlietojami VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tostarp valsts nekustamo īpašumu uzlabošanas darbiem, vidi degradējošo objektu sakārtošanai un energoefektivitātes pasākumu īstenošanai. Minētie līdzekļi, kas 2024. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2024. gada 31. decembrim tiks ieskaitīti valsts budžetā.
Patlaban nav iespējams noteikt summu, kas tiks ieskaitīta valsts budžetā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs nosakāms Ministru kabineta paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
AS "Latvijas valsts meži", VAS "Valsts nekustamie īpašumi", Zemkopības ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam sabiedrības līdzdalības kārtība ir piemērojama to tiesību aktu projektu izstrādē, kuri būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā un Ministru kabineta tīmekļvietnes sadaļā "Tiesību aktu projekti".
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

